รถโรงเรียน (รายการโทรทัศน์)

รถโรงเรียน School Rangers เป็นรายการวาไรตี้แบบวัยรุ่น ที่ดาราพิธีกรและดารารับเชิญเดินทางไปทำกิจกรรมและภารกิจที่โรงเรียนต่าง ๆ ที่มีผลงานเด่นและมีชื่อเสียง และเปิดให้นักเรียน-นักศึกษาเข้าร่วมกิจกรรมและแสดงความสามารถของตนได้อย่างเต็มที่ ออกอากาศทุกวันอาทิตย์ เวลา 12.00 น. ถึง 13.00 น. ทางจีเอ็มเอ็ม 25 และสามารถรับชมย้อนหลังทางยูทูบและไลน์ทีวี ช่อง GMMTV ได้ตั้งแต่เวลา 13:00 น. รายการเริ่มออกอากาศในปี 2550 ในอดีตเคยออกอากาศทางสถานีวิทยุโทรทัศน์กองทัพบกช่อง 5 และช่องวัน และเคยออกอากาศซ้ำอีกครั้งทุกวันพุธเวลา 11.00 น. ถึง 12.00 น. ทางแบงแชนแนลรายการรถโรงเรียนมีรูปแบบรายการอยู่ทั้งหมด 6 แบบ โดยที่ทุกแบบจะถูกเปลี่ยนชื่อเพื่อให้เห็นรูปแบบรายการชัดเจนมากขึ้น แต่อย่างไรก็ตาม ในทุกรูปแบบยังมีการใช้คำว่า "รถโรงเรียน" เป็นชื่อรายการหลักคงเดิม โดยรูปแบบรายการรถโรงเรียนทั้ง 6 แบบ มีดังต่อไปนี้

รถโรงเรียน School Bus จะเป็นรายการที่จะพาดาราและนักแสดงไปรำลึกอดีตที่ดาราและนักแสดงคนนั้น ๆ เคยร่ำเรียนมาตั้งแต่สมัยเด็ก เป็นรูปแบบรายการดั้งเดิมของรายการรถโรงเรียนออกอากาศทางสถานีวิทยุโทรทัศน์กองทัพบกช่อง 5 ตั้งแต่ พ.ศ. 2550 - มกราคม 2555

รถโรงเรียน LLPD เป็นรายการรูปแบบเดียวกับ รถโรงเรียน School Bus แต่เปลี่ยนชื่อรายการให้มีความทันสมัย ออกอากาศทั้งหมดสองช่วง คือตั้งแต่วันที่ 5 กุมภาพันธ์ - 8 เมษายน 2555 และตั้งแต่วันที่ 17 มิถุนายน - 30 กันยายน 2555 ทางสถานีวิทยุโทรทัศน์กองทัพบกช่อง 5
ซึ่ง LLPD แยกมาจาก
L = Love (รัก),
L = Learn (เรียน),
P = Play (เล่น)
และ D = Dream (ฝัน)

รถโรงเรียน First Class หรือรถโรงเรียน LLPD First Class เป็นรูปแบบรายการเกมโชว์ที่ให้ศิลปิน ดารา และนักแสดงมาร่วมแข่งขันทายปัญหาและวีรกรรมปริศนาของแต่ละบุคคล โดยมีศักดิ์ศรีของแต่ละโรงเรียนเป็นเดิมพัน ออกอากาศทั้งหมดสองช่วง คือตั้งแต่วันที่ 15 เมษายน - 10 มิถุนายน 2555 ในชื่อ รถโรงเรียน LLPD First Class และตั้งแต่วันที่ 7 ตุลาคม 2555 - 23 กุมภาพันธ์ 2557 ในชื่อ รถโรงเรียน First Class ทางสถานีวิทยุโทรทัศน์กองทัพบกช่อง 5

รถโรงเรียน เกรียน+ดี เป็นรูปแบบรายการเกมโชว์เช่นเดียวกันรถโรงเรียน First Class แต่เพิ่มความเข้มข้นของรายการให้มากขึ้นไปอีก ออกอากาศทางสถานีวิทยุโทรทัศน์กองทัพบกช่อง 5 ตั้งแต่วันที่ 2 มีนาคม 2557 - 10 มกราคม 2558

รถโรงเรียน High School Reunion เป็นรูปแบบรายการที่จะพาดาราและนักแสดงไปรำลึกถึงวีรกรรมเด็ด ๆ โดน ๆ เช่นเดียวกับรายการรถโรงเรียน School Bus และรถโรงเรียน LLPD เป็นรูปแบบรายการใหม่ที่ออกมาเพื่อเป็นการแสดงถึงการย้ายช่องทางออกอากาศอย่างสมบูรณ์ ออกอากาศทั้งหมดสองช่วง คือตั้งแต่วันที่ 17 มกราคม - 26 กันยายน 2558 ทางช่องวัน 31 และตั้งแต่วันที่ 4 ตุลาคม 2558 - 7 มกราคม 2561 ทางช่องจีเอ็มเอ็ม 25

รถโรงเรียน School Rangers เป็นรูปแบบรายการที่จะพาพิธีกรและนักแสดงไปร่วมทำกิจกรรมและภารกิจที่โรงเรียนต่าง ๆ ในรูปแบบของ School Tour และเปิดให้นักเรียนสามารถเข้าร่วมกิจกรรมและแสดงความสามารถของตนได้อย่างเต็มที่ เริ่มออกอากาศตั้งแต่วันที่ 14 มกราคม 2561 ทางช่องจีเอ็มเอ็ม 25

รายชื่อโรงเรียนที่รายการได้เดินทางไปถ่ายทำ เรียงลำดับตามตอนที่ออกอากาศ
เป็นหนึ่งในช่วงหลักของรายการ เนื่องจากจะมีคะแนนพิเศษให้กับ Ranger หากสามารถเอาชนะ เด็กตัว Top ที่มีความสามารถด้านต่าง ๆ จากแต่ละโรงเรียนได้
เป็นช่วงแจ้งข่าวสารที่เป็นประโยชน์ต่าง ๆ ไม่ว่าจะเกี่ยวกับโรงเรียน นักเรียน หรือวัยรุ่น
เป็นช่วงแจ้งข่าวสารที่เป็นประโยชน์ต่าง ๆ เหมือนกับช่วงเสียงตามสาย แต่จะมีพิธีกรที่เป็น Ranger มาช่วยเหลือนักเรียนกลุ่มหนึ่งที่กำลังมีปัญหา โดยบอกวิธีการแก้ไข
เป็นช่วงที่รุ่นพี่ Ranger (จุมพล อดุลกิตติพร) จะปรากฏตัวลงมาช่วยเหลือน้องๆ นักเรียนที่กำลังประสบปัญหาเกี่ยวกับแว่นตาหรือสายตา

เป็นช่วงสัมภาษณ์นักเรียนตามโรงเรียนต่าง ๆ ให้เล่าถึงวีรกรรมที่เคยก่อ และบอกไอดอลของตัวเอง
เป็นช่วงท้านักเรียนจากโรงเรียนต่าง ๆ ให้ลองทำในสิ่งที่ยังไม่เคยทำให้ได้ โดยมีพิธีกรที่เป็น Ranger คอยช่วยเหลือ
เป็นช่วงที่นางฟ้า (ทัชชกร บุญลัภยานันท์) จะปรากฏตัวลงมาช่วยเหลือนักเรียนหญิงที่กำลังมีปัญหาเกี่ยวกับการรับประทานอาหาร
เป็นช่วงที่ Ranger จะตามไปสัมภาษณ์นักเรียนที่ชอบเดินทางด้วยรถจักรยานยนต์ และให้แสดงวิธีการใช้เวลาว่างของตัวเองที่หลงเหลือจากการเดินทางที่รวดเร็ว